કેશવ વર્માએ વર્લ્ડ બેંકમાં ફરજ બજાવી છે તેથી તેઓ વિવિધ દેશોના ડેવલપમેન્ટથી વાકેફ છે. તેમણે હોદ્દો સંભાળ્યા બાદ તરત જ એજન્ડા બનાવ્યો હોય તેવી રીતે જાહેરાત કરી હતી કે, પ્રથમ નદીને સ્વચ્છ રાખવાનું અભિયાન હાથ ધરાશે. વર્લ્ડ કલાસનું વાતાવરણ જો રિવરફ્રન્ટમાં હશે તો આપણે પ્લોટો વેચવા જવું નહીં પડે, લોકો સામે ચાલીને ખરીદવા આવશે. તેઓ રિવરફ્રન્ટને વધુ આકર્ષક બનાવવાની સાથે તેના ટ્રાફિક તથા અન્ય પ્રદુષણના પ્રશ્નોને પણ સાથે સાથ ઉકેલવાની કોશિશ કરશે. જેવી રીતે શહેરના તમામ માર્ગમાંથી સી.જી. રોડ અલગ તરી આવે છે એવી જ રીતે તે રિવરફ્રન્ટ પણ અલગ રીતે બનાવવામાં આવશે. બે મજબૂત અધિકારીઓ હવે શહેરને શું આપે છે તે જોવાનું રહ્યું.